**Priroda**

Draga djeco, danas vam predlažemo da prošećete prirodom s vašim roditeljima. Tijekom šetnje, obratite pažnju na boje, zvukove, oblike... Zamolite roditelje da vas upoznaju s nekim vrstama biljaka, kukaca, ptica... na koje nabasate. Neka vam kažu kako se zovu i što znaju o njima.

Pokušajte tijekom šetnje pronaći zanimljive cvjetiće, listiće i grančice različitih boja, veličina i oblika. Od njih pokušajte kreirati zanimljiva lica.

Evo nekoliko primjera:







**Matematičko stablo**

Materijali:

* Kolaž
* Bijeli papir
* Škare
* Ljepilo
* Crni flomaster

Priprema:


Izrežite stablo od kolaža i zalijepite dijelove na bijeli papir:



Izrežite kružiće i kvadratiće žute i crvene boje (na primjeru su žuti). Na kvadratiće ispišite brojeve (1-3 za mlađu djecu, i 1-9 za stariju).

Izrežite i kvadratiće u ljubičastoj boji te na njima ispišie brojeve (mlađa djeca 1-6, a starija 1-20).

Ispod drveta nacrtajte 3 kvadratića iste veličine kao i oni koje ste prethodno izrezali. Dva stavite s lijeve i jedan s desne strane. Stavite znakove + i = između njih:



Kako se igrati!

* Sjednite sa svojim djetetom i zajedno riješite jedan zadatak tako da stavite žute i crvene jabučice na drvo i prebrojite ih prvo zasebno žute pa crvene, a zatim sve zajedno kako biste dobili ukupan zbroj!
* U prvi kvadratić stavite kvadratić žute boje s ispisanim brojem jabučica koje ste zbrojili na drvetu. U drugi kvadratić stavite kvadratić crvene boje koji odgovara broju jabučica crvene boje na drvetu. U posljednji kvadratić stavite ljubičasti kvadratić s brojem koji odgovara ukupnom zbroju.
* Kasnije, vi možete staviti brojeve u kvadratiće, a dijete neka postavi toliko jabičica na stablo i neka dijete samo pokuša doći do ukupnog zbroja tako da prebroji sve jabučice na stablu.
* Ako dijete još ne zna brojati, neka ono odabere brojeve, a vi postavite jabučice u zadanom broju i izračunajte (prebrojite) pred djetetom ukupan zbroj!

